আর্থিক প্রতিষ্ঠান এলাকার তালিকা
এই আর্থিক প্রতিষ্ঠান এলাকার তালিকাটিতে বিশ্বের উল্লেখযোগ্য আর্থিক প্রতিষ্ঠান এলাকাগুলি সন্নিবেশিত করা হয়েছে। আর্থিক প্রতিষ্ঠান এলাকা বলতে সাধারণত কোনও শহরের কেন্দ্র তথা নগরকেন্দ্রতে অবস্থিত একটি এলাকা বা পাড়াকে বোঝায়, যেখানে আর্থিক সেবা প্রদানকারী প্রতিষ্ঠানসমূহ যেমন ব্যাংক, বীমা কোম্পানি ও অন্যান্য সংশ্লিষ্ট আর্থিক কর্পোরেশনগুলির প্রধান কার্যালয়গুলি অবস্থান করে। প্রধান নগরীগুলিতে প্রায়শই আর্থিক প্রতিষ্ঠান এলাকাগুলি গগণচুম্বী অট্টালিকা ও স্থাপত্যশৈলীর দিক থেকে তাৎপর্যপূর্ণ সব ভবনে পূর্ণ থাকে। এগুলিকে আর্থিক কেন্দ্রও বলা হতে পারে। ঐসব আর্থিক কেন্দ্রে শেয়ার বাজার বা স্টক এক্সচেঞ্জ ও আর্থিক কর্মকাণ্ড নিয়ন্ত্রক কর্তৃপক্ষের কার্যালয় ভবনগুলিও বিদ্যমান থাকে।